
Līguma mērķis
Līguma mērķis ir nodrošināt projekta „Vēsturiski piesārņotās vietas sanācija Aizkrauklē”, (turpmāk – Pakalpojums) ieviešanu, nodrošinot sanācijas darbu uzraudzības pakalpojumus atbilstoši Latvijas Republikas normatīvo aktu prasībām, t.sk., veicot:
· I posma darbu (pilotfāzes) sanācijas programmas izvērtējumu,
· pilotfāzes darbu veikšanas uzraudzību, izvērtējumu,
· II posma darbu (sanācijas darbu) sanācijas programmas izvērtējumu,
· II posma sanācijas darbu uzraudzību, izvērtējumu,
· mērķu un sasniedzamo rezultātu izpildes izvērtējumu.

ievērojot Sanācijas uzdevumu un pamatojoties tehnisko piedāvājumu, tehnisko specifikāciju un saskaņoto Sanācijas programmu.
I [bookmark: _Toc483228781]   INFORMĀCIJA PAR SANĀCIJAS DARBIEM
Sanācijas darbi “Vēsturiski piesārņotās teritorijas Dzelzceļa ielā 10, Aizkrauklē, sanācija” (turpmāk – sanācijas darbi) un sanācijas darbu uzraudzība ir pasākumi projekta “Vēsturiski piesārņotās vietas sanācija Aizkrauklē” ietvaros (turpmāk – Projekts). Projekts tiek līdzfinansēts Šveices un Latvijas sadarbības programmas “Vēsturiski piesārņoto vietu sanācija” ietvaros. Projekta mērķis ir novērst turpmāku piesārņojošo vielu emisiju no piesārņotās vietas (piesārņojuma avota) uz pazemes ūdeņiem un turpmāku piesārņojuma izplatīšanos pieguļošajā teritorijā un Daugavas upē, uzlabot vides stāvokli līdz tādai pakāpei, ka netiek apdraudēta cilvēka veselība un vide.
Sanācijas darbu iepirkuma “Vēsturiski piesārņotās teritorijas Dzelzceļa ielā 10, Aizkrauklē sanācija”, id. Nr. VVD 2025/13 nolikums un tā saistītie dokumenti (turpmāk – Sanācijas darbu iepirkums) ir pieejami: https://www.eis.gov.lv/EKEIS/Supplier/Procurement/158033 


II INFORMĀCIJA PIEDĀVĀJUMA SAGATAVOŠANAI
Sanācijas darbu uzraudzības līguma apjomu un specifiku nosaka sanācijas darbu izpildē pielietotās tehnoloģijas un paņēmieni,  kā arī sanācijas darbu grafiks un termiņi. Pretendentam piedāvājuma sagatavošanai ir jāizmanto pieejamā informācija no Sanācijas darbu iepirkuma (https://www.eis.gov.lv/EKEIS/Procurement/Documents/158033). Ievērojot to, ka Sanācijas darbu iepirkums un sanācijas darbu uzraudzības iepirkums notiek vienlaicīgi, Pretendentam piedāvājuma sagatavošanai ir jāizmanto pieejamā informācija par Sanācijas darbu iepirkumu. 
Pasūtītāja indikatīva aplēse par nepieciešamo stundu sadalījumu (procentuālu) uzdevumu pozīciju izpildē:
	N.p.k.
	Uzdevuma pozīcija
	Aplēse (%)

	1.1.
	Pilotfāzes darbu programmas izvērtēšana, skaņošana
	10

	1.2.
	Pilotfāzes uzraudzība, pilotfāzes atskaites izvērtēšana, skaņošana
	20

	1.3.
	Pilotfāzes darbu vietas uzraudzība, administratīvā uzraudzība
	5

	1.4.
	Sanācijas darbu programmas izvērtēšana, skaņošana
	10

	1.5.
	Sanācijas darbu starpposma pārskatu (4 gab) izvērtēšana, skaņošana
	20

	1.5.1.
	1. starpposms (31.10.2027.)
	5

	1.5.2.
	2. starpposms (30.04.2028.)
	5

	1.5.3.
	3. starpposms (31.10.2028.)
	5

	1.5.4.
	4. starpposms (30.04.2029.)
	5

	1.6.
	Pēcsanācijas monitoringa darbu programmas izvērtēšana, skaņošana
	5

	1.7.
	Sanācijas darbu atskaites, izpilddokumentācijas, u.c. izvērtēšana, skaņošana
	10

	1.8.
	Sanācijas darbu uzraudzība, administratīvā uzraudzība
	20



1. [bookmark: _Toc483228788]Saistošie normatīvie akti
Izpildītājam, veicot sanācijas darbu uzraudzības līguma izpildi, jāvadās pēc spēkā esošajiem normatīvajiem aktiem, sanācijas darbu tehniskās specifikācijas, veiktajām izpētēm, monitoringa, sanācijas darbu dokumentācijas un sanācijas darbu uzraudzības līguma noteikumiem.
Galvenie sanācijas darbu veikšanai saistošie normatīvie akti:
· Likums „Par piesārņojumu”,
· Atkritumu apsaimniekošanas likums,
· Likums “Par ietekmes uz vidi novērtējumu”,
· Ūdens apsaimniekošanas likums,
· Būvniecības likums,
· Ministru kabineta 27.12.2011. noteikumi Nr.1032 „Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”, 
· Ministru kabineta 21.06.2011. noteikumi Nr.485 "Atsevišķu veidu bīstamo atkritumu apsaimniekošanas kārtība",
· 12.03.2002. MK noteikumi Nr.118 „Noteikumi par virszemes un pazemes ūdeņu kvalitāti”,
· 25.10.2005. MK noteikumi Nr.804 „Noteikumi par augsnes un grunts kvalitātes normatīviem”, 
· Ministru kabineta 26.04.2011. noteikumi Nr.319 „Noteikumi par atkritumu reģenerācijas un apglabāšanas veidiem”, u.c. 





III IZPILDĪTĀJA UZDEVUMI
1. Pamatuzdevumi
Izpildītājs sanācijas darbu uzraudzību veic ar mērķi nodrošināt sanācijas darbu mērķa, rezultatīvo rādītāju sasniegšanu, sniedzot izvērtējumu par sanācijas tehnoloģiju, risinājumu un vides aspektiem. 
Sanācijas darbu uzraudzības līguma ietvaros Izpildītājam ir jāveic četri savstarpēji saistīti pamatuzdevumi (turpmāk – Pakalpojums):
1.1. Veikt sanācijas programmu, pilotfāzes atskaites, starpposma atskaišu, izpildokumentācijas, u.c., sanācijas darbu izpildītāja dokumentācijas izvērtējumu un ekspertīzi.
1.2. Veikt sanācijas procesa uzraudzību un kontroli, lai nodrošinātu sanācijas procesa atbilstību sanācijas programmai, normatīvo aktu prasībām attiecībā uz sanācijas darbu veikšanu, vides aizsardzības normatīviem, bīstamo atkritumu apsaimniekošanu, 
1.3. Veikt nepieciešamās analīzes, mērījumus un pārbaudes atbilstoši III sadaļas IZPILDĪTĀJA UZDEVUMI 4.punktā "Laboratorisko analīžu un mērījumu raksturojums" minētajam.
1.4. Veikt konsultācijas atbilstoši Pasūtītāja pieprasījumam.
2. Sanācijas darbu veicēja dokumenti, kas jāpārbauda un jāveic ekspertīze Izpildītājam
Saskaņā ar Pasūtītāja pieprasījumu, Izpildītājam jāveic izvērtējums, ekspertīze un skaņošana šādiem sanācijas darbu veicēja iesniedzamajiem dokumentiem:
1. Pilotfāzes darbu programma – izstrādāta atbilstoši Likuma “Par piesārņojumu”, ietverot darbu mērķi, metodes, tehniskos parametrus, piesardzības pasākumus, sasniedzamos rezultātus, pasākumu īstenošanas termiņus, monitoringa aktivitātes (monitoringa specifikācija un kārtība) darbu laikā;
2. Darbu organizācijas plāns – izstrādāts pirms Pirmā posma sanācijas darbu (pilotfāzes) un Otrā posma sanācijas darbu uzsākšanas objektā. Tas ietvers priekšlikumus attiecībā uz vietām un ierobežotām teritorijām, ko paredzēts izmantot dažādo materiālu un aprīkojumu/atkritumu uzglabāšanai. Darbu organizācijas plāni tiks iesniegti attiecīgi kopā ar Pirmā posma sanācijas darbu (pilotfāzes) un Otrā posma sanācijas darbu programmu;
3. Kvalitātes plāns;
4. Pilotfāzes atskaite t.sk, risku izvērtējums;
5. Sanācijas darbu programma – balstoties uz pilotfāzes atskaiti, ietverts sanācijas mērķis, metodes, tehniskie parametri, piesardzības pasākumi, sasniedzamie rezultāti, noteikti termiņi par sanācijas pasākumiem, un ietverts paredzētais monitorings (monitoringa specifikācija un kārtība) sanācijas darbu laikā;
6. Sanācijas darbu starpposma (31.10.2027., 30.04.2028., 31.10.2028., 30.04.2029.) pārskati par starpposma mērķu sasniegšanu, t.sk, risku izvērtējums,  kas apliecina sanācijas darbu sasniedzamo rezultātu progresu atbilstoši Pirmā posma sanācijas darbu (pilotfāzes) atskaitei;
7. Pēcsanācijas monitoringa darbu programma;
8. Sanācijas darbu atskaite.
3. Uzdevumi darbu gaitā
Izpildītājs cieši sadarbojas ar Pasūtītāju un citām kompetentām institūcijām atbilstoši Pasūtītāja norādījumiem. Izpildītāja uzdevumi ir šādi, taču tie netiek ierobežoti ar turpmāk uzskaitīto:
3.1. [bookmark: _Toc170196844]Pirms darbu uzsākšanas:
· piedalīties darbu uzsākšanas sanāksmē ar Pasūtītāju, sanācijas darbu izpildītāju un citām iesaistītajām institūcijām; 
· saskaņot ar Pasūtītāju Pakalpojuma sniegšanas procedūras un sistēmas, t.sk. kvalitātes nodrošināšanas procedūras;
· saskaņot ar sanācijas darbu izpildītāju analizējamo parametru konkrētas noteikšanas metodes un standartus, lai nodrošinātu rezultātu savstarpējo salīdzināmību;
· vienoties ar Pasūtītāju par saziņas veidiem, kas tiks izmantotas Pakalpojuma sniegšanas ietvaros.

3.2. Pilotfāzes darbu izpildes periodā:
· piedalīties regulārās sanācijas darbu sanāksmēs; 
· sniegt vērtējumu par pilotfāzes darbu programmu un citiem dokumentiem;
· nodrošināt pastāvīgu (vismaz 1 reizi divās nedēļās) personāla klātbūtni Sanācijas objektā, kad notiek darbi objektā. Izpildītājs fiksē Darbu progresu, vai tie ir vērsti uz darbu pabeigšanu laikā, tehnoloģisko procesu ievērošanu, risku izvērtēšanu;
· pārbaudīt pilotfāzes darbu izpildītāja veikto darbu apjomus atbilstoši Sanācijas darbu līguma noteikumiem; 
· nepieciešamības gadījumā informēt Pasūtītāju par konstatētajiem trūkumiem, sniegt rekomendācijas to novēršanai;
· veikt bīstamo atkritumu iekšzemes un pārrobežu kustības uzskaites uzraudzību un datu kopsavilkumu iesniegšanu Pasūtītājam;
· atbilstoši aktuālajai situācijai Sanācijas objektā un saskaņojot ar Pasūtītāju veikt neatkarīgus pilotfāzes darbu kontroles pasākumus, nepieciešamos kvalitatīvos un kvantitatīvos mērījumus un analīzes pazemes ūdens kvalitātes operatīvai novērtēšanai, piesārņotās grunts raksturlielumu noteikšanai u.c. pārbaudes, kas varētu būt nepieciešamas, lai uzraudzītu kvalitatīvu darbu izpildi atbilstoši pilotfāzes programmai, kas nepieciešamas, lai uzraudzītu kvalitatīvu pilotfāzes darbu izpildi atbilstoši pilotfāzes darbu programmai;
· balstoties uz izpētēm un aprēķiniem, identificēt iespējamās problēmsituācijas, sniegt izvērtējumu par Sanācijas darbu izpildītāja konkrētiem piedāvātajiem tehniskajiem risinājumiem.

3.3. [bookmark: _Toc170196845]Sanācijas darbu izpildes periodā:
· piedalīties regulārās sanācijas darbu sanāksmēs; 
· sniegt vērtējumu par sanācijas darbu programmu un citiem dokumentiem;
· nodrošināt pastāvīgu (vismaz 1 reizi nedēļa) personāla klātbūtni Sanācijas objektā, kad notiek darbi objektā. Izpildītājs pilda sanācijas darbu žurnālu, fiksējot iknedēļas sanācijas darbu norisi Sanācijas objektā;
· pārbaudīt Sanācijas darbu izpildītāja veikto darbu apjomus atbilstoši Sanācijas darbu līguma noteikumiem; 
· nepieciešamības gadījumā informēt Pasūtītāju par konstatētajiem trūkumiem, sniegt rekomendācijas to novēršanai;
· veikt bīstamo atkritumu iekšzemes un pārrobežu kustības uzskaites uzraudzību un datu kopsavilkumu iesniegšanu Pasūtītājam;
· atbilstoši aktuālajai situācijai Sanācijas objektā veikt neatkarīgus sanācijas darbu kontroles pasākumus, nepieciešamos kvalitatīvos un kvantitatīvos mērījumus un analīzes pazemes ūdens kvalitātes operatīvai novērtēšanai, piesārņotās grunts raksturlielumu noteikšanai u.c. pārbaudes, kas nepieciešamas, lai uzraudzītu kvalitatīvu sanācijas darbu izpildi atbilstoši sanācijas programmai;
· balstoties uz izpētēm un aprēķiniem, identificēt iespējamās problēmsituācijas, sniegt izvērtējumu par Sanācijas darbu izpildītāja konkrētiem piedāvāto tehnisko risinājumu  izmaiņām, ja nepieciešams;
· piedalīties sanācijas objektu pieņemšanā ekspluatācijā.
4. Laboratorisko analīžu un mērījumu raksturojums
Ar mērķi apliecināt pilotfāzes un sanācijas darbu sasniegtā rezultāta atbilstību prasībām un lai veiktu sanācijas darbu veicēja iegūto datu atbilstības pārbaudi, nepieciešams veikt mērījumus un analīzes. Pakalpojuma ietvaros jāveic pārbaudes, kas ir nepieciešamas, lai uzraudzītu kvalitatīvu pilotfāzes/sanācijas darbu izpildi atbilstoši pilotfāzes darbu un sanācijas darbu programmai. 
Izpildītājam jākontrolē sanācijas darbu veicēja realizētais pazemes ūdens monitorings atbilstoši izstrādātajai un saskaņotajai dokumentācijai, jāpārbauda monitoringa sistēmas kvalitātes atbilstība un pēc Pasūtītāja pieprasījuma jāveic papildus pazemes ūdens paraugu ievākšanu un analīzi. 
Pazemes ūdens paraugus nepieciešams nogādāt Latvijas Nacionālajam akreditācijas birojam (turpmāk - LATAK) vai kādā citā ES valstī akreditētā laboratorijā kā minimums naftas produktu (NPI), PAO, PCB un BTEX koncentrācijas noteikšanai kā arī citiem parametriem, kuri noteikti sanācijas darbu vides monitoringa programmā.
Izpildītājam vismaz sešas reizes projekta izpildes laikā, saskaņojot ar Pasūtītāju, ir jāorganizē pazemes ūdens paraugu un grunts paraugu ievākšana no piesārņotās teritorijas.
4.1. Papildus laboratoriskās analīzes, mērījumi
Ja pilotfāzes un/vai sanācijas darbu etapā piedāvātais sanācijas risinājums paredz nepieciešamību veikt citas laboratoriskās analīzes vai mērījumus, kā piemēram,  grunts apjoma mērījumi, stabilizēto/solidificēto kompozīta paraugu izskalojamības testēšana, stabilizētā materiāla kvalitātes parametru ilgtspējas, ne mazākā periodā kā 50 gadi pēc projekta pabeigšanas (material degradation testing), noteikšana, gaisa kvalitātes monitorings, tad par to/ tiem tiek slēgti līguma grozījumi.
Lai noteiktu izņemtās/apstrādātās piesārņotās grunts apjomu, pēc Pasūtītāja pieprasījuma Izpildītājam jāveic atbilstoši mērījumi, izņemtās grunts salīdzinošā apjoma noteikšanai, kas nepieciešams Darbu apjomu novērtēšanai. Jāveic grunts vai stabilizētā materiāla paraugu noņemšana un testēšana akreditētā laboratorijā, apliecinot sasniegtā rezultāta atbilstību sanācijas darbu tehniskās specifikācijas un pilotfāzes, sanācijas programmu prasībām. Ja sanācijas risinājumi paredz piesārņotās grunts ekskavāciju, tad:
1) grunts atbilstības pārbaude (naftas produktu satura un citu parametru noteikšana), lai apliecinātu, ka piesārņotās grunts ekskavācija ir pabeigta,
2) attīrītās grunts, kuru paredzēts novietot objektā, atbilstības pārbaude, ja attiecināms.
Izpildītājam pēc ekskavācijas procesa pabeigšanas ir jāveic grunts paraugošana, veicot paraugu nogādāšanu akreditētā laboratorijā naftas produktu satura un citu parametru atbilstoši vides monitoringa programmai noteikšanai. Atbilstoši saņemtajiem rezultātiem Izpildītājam jādod vērtējums par ekskavācijas darbu pabeigšanu vai nepieciešamību turpināt sanācijas darbus, norādot sektorus, apjomus u.c. informāciju.
Ja sanācijas risinājumi paredz piesārņotās grunts stabilizāciju jebkurā no sanācijas darbu fāzēm, tad pēc stabilizācijas/solidifikācijas pabeigšanas veikt paraugu noņemšanu un izskalojamības testus kompozīta paraugiem, vienmērīgi aptverot visu apstrādātās grunts apjomu, pārbaudot piesārņojošo vielu izskalojamību eluātā. Piesārņojošo vielu apjoms eluātā nedrīkst pārsniegt vides monitoringa programmā, kura saskaņojama ar VVD atļauju pārvaldi, norādītās robežvērtības. Obligāti testējamie parametri izriet no 2011.gada 27.decembra MK noteikumiem Nr.1032 “Atkritumu poligonu noteikumi” Nepilnā cikla analīzēm: pH (uz vietas urbuma atsūknēšanas laikā); elektrovadītspēja (uz vietas urbuma atsūknēšanas laikā); ķīmiskais skābekļa patēriņš; kopējais slāpekļa daudzums; kopējais fosfora daudzums; hlorīdi (Cl-), kā arī nosakāmas naftas produktu (NPI), PAO, PCB un BTEX koncentrācijas. Kā arī veikt laboratoriskas pārbaudes kompozīta paraugiem, lai pierādītu stabilizētā materiāla kvalitātes parametru ilgtspēju ne mazākā periodā kā 50 gadi pēc projekta pabeigšanas (material degradation testing) katrai kaudzei. 
Ja nepieciešams, Izpildītājam jākontrolē sanācijas darbu veicēja realizēto gaisa kvalitātes monitoringu atbilstoši izstrādātajai un saskaņotajai dokumentācijai, jāpārbauda monitoringa iekārtu kvalitātes atbilstība un pēc Pasūtītāja pieprasījuma jāiepazīstas ar gaisa kvalitātes monitoringa rezultātiem, veicot to analīzi. Izpildītājam sanācijas darbu stadijā apkārtnē pēc nepieciešamības jāorganizē gaisa paraugu ievākšanu un analīzi.
5. [bookmark: _Toc483228789][bookmark: _Toc416682104]Pakalpojuma izpildes termiņš
[bookmark: _Toc201653828]Izpildītājam Pakalpojums jāsniedz visa Sanācijas darbu izpildes laikā. Pakalpojuma izpildes laiks ir līdz 2029. gada 31. oktobrim.   
6. [bookmark: _Toc380426672][bookmark: _Toc380426673][bookmark: _Toc380426674][bookmark: _Toc380426675][bookmark: _Toc380426676][bookmark: _Toc380426677][bookmark: _Toc380426678][bookmark: _Toc380426679][bookmark: _Toc380426680][bookmark: _Toc416682107][bookmark: _Toc483228790]Izvērtējumi un ziņojumi
Līguma izpildes ietvaros 10 kalendāro dienu laikā no Pasūtītāja rakstiska pieprasījuma, Izpildītājam ir jāiesniedz Pasūtītājam šādi izvērtējumi, kuros ietverta informācija par Sanācijas darbu līguma izpildi:
· Izvērtējumi par pilotfāzes un sanācijas darbu sanācijas programmām;
· Izvērtējums par papildus mērījumu/analīžu veikšanu ar ieteikumiem;
· Izvērtējums par Starpposma rezultātu sasniegšanu;
· Pilotfāzes ieviešanas un sanācijas darbu nobeiguma izvērtējums;
· Un citi ziņojumi atbilstoši Pasūtītāja pieprasījumiem.
Līguma izpildes ietvaros Izpildītājam ir jāiesniedz Pasūtītājam šādi ziņojumi, kuros ietverta informācija gan par uzraudzības līguma izpildi gan Sanācijas darbu līguma izpildi:
· Sākuma ziņojums;
· Mēneša progresa ziņojumi;
· Kopsavilkuma ziņojums;
Ziņojumi (dokumenti) jāsagatavo latviešu valodā un jāiesniedz elektroniski parakstīti uz Pasūtītāja norādīto epastu (teksts un tabulas .doc un .xls vai ekvivalentā formātā un fotogrāfijas .jpg vai ekvivalentā formātā). 
6.1. Sākuma ziņojums
Sākuma ziņojums jāiesniedz 14 kalendāro dienu laikā pēc tam, kad Pasūtītājs ir nodevis Izpildītājam Sanācijas darbu līgumu. 
Sākuma ziņojumā iekļaujama informācija par Sanācijas darbu līguma veidojošo dokumentu analīzi, laika grafiks, kura forma saskaņojama ar Pasūtītāju, Izpildītāja speciālistu pienākumu sadale, risku izvērtējums, informācija par konstatētajām problēmām, ja tādas ir, kā arī, ja nepieciešams, informācijas un dokumentu aprites shēma, u.c. saistoša informācija.
6.2. [bookmark: _Toc170196865][bookmark: _Toc416682108][bookmark: _Toc483228791][bookmark: _Toc140046138]Mēneša progresa ziņojumi
Mēneša progresa ziņojumi jāsniedz visā pilotfāzes darbu un sanācijas darbu izpildes laikā līdz Darbu pieņemšanas – nodošanas apstiprinājuma izdošanai. Mēneša progresa ziņojumi Izpildītājam jāsagatavo un jāiesniedz 7 kalendāro dienu laikā pēc aplūkotā kalendārā mēneša beigām. Mēneša progresa ziņojumiem ir skaidri un precīzi jāraksturo Pakalpojuma fiziskais un finansiālais progress un, kā minimums, jāietver:
· problēmas, kas radušās Sanācijas objektā (piemēram, novirzes no Darbu izpildes grafika, strīdus jautājumi), to attiecīgā analīze un ieteicamie risinājumi;
· Darbu izpildes vietas fotofiksācijas, kas raksturo sanācijas darbu progresu; 
· informācija par veiktajām pārbaudēm (izpētēm/analīzēm), pārbaužu rezultāti, t.sk. analīžu un kontroles pasākumu rezultātu kopijas (ja attiecināms aplūkotajā periodā);
· veikto analīžu rezultātu interpretācija sasaistē ar sanācijas darbu veicēja veikto sanācijas darbu progresu un kvalitāti;
· kopsavilkums par notikušajiem negadījumiem un avārijas situācijām;
· Izpildītāja sniegtā Pakalpojuma kopsavilkums, t.sk. Izpildītāja personāla laika ieguldījuma uzskaite (cilvēkdienās);
· cita būtiska informācija.
6.3. [bookmark: _Toc170196868][bookmark: _Toc416682110][bookmark: _Toc483228792]Kopsavilkuma ziņojums
Kopsavilkuma ziņojums jāsagatavo un jāiesniedz Pasūtītājam ne vēlāk kā 10 kalendāro dienu laikā pēc sanācijas darbu atskaites saņemšanas no Pasūtītāja. Kopsavilkuma ziņojumā kā minimums jāietver:
· sanācijas darbu mērķa, rezultatīvo rādītāju sasniegšanas izvērtējums;
· apliecinājums par sanācijas darbu mērķu, rezultatīvo rādītāju atbilstību sanācijas uzdevumam un sanācijas programmai;
· kopsavilkums par uzraudzības līguma ietvaros veikto darbu uzskaitījumu kopā ar saistītajām izmaksām, t.sk. speciālistu laika ieguldījumu un veiktās izpētes/analīzes Pakalpojuma sniegšanas laikā;
· cita būtiska informācija.
7. Pakalpojuma cena
Pretendentam, gatavojot piedāvājumu pakalpojumam, ekspertu likmēs jāiekļauj visas izmaksas, kas saistītas ar līguma izpildi, t.sk.,:
1.	nepieciešamo resursu nodrošinājums:
1.1.	galveno speciālistu, ekspertu, tehnisko speciālistu un personāla darba apmaksa, apdrošināšana, darba drošības un veselības aizsardzības līdzekļi;
1.2.	darba pienākumu veikšanai nepieciešamais administratīvais, sekretariāta un tulkošanas pakalpojumu nodrošinājums.
1.3.	biroja aprīkojums (sanācijas darbu izpildītājs nodrošina administratīvās telpas sanācijas darbu zonā), t.sk., nepieciešamā datortehnika, programmatūra, saziņas līdzekļi, 
1.4.	nepieciešamais transports,
2.	tehniskās dokumentācijas un ziņojumu sagatavošana un piegāde;
3.	saskaņojumu saņemšana;
4.	citām aktivitātēm un pasākumiem, kas uzskatāmi par neatņemamu līguma pakalpojumu sastāvdaļu (projekta noslēguma ziņojuma sagatavošana);
5.	līgumsaistību izpilde (garantijas);
6.	likumdošanā paredzētie nodokļi un citi maksājumi.
Iespējamie riski:
· aizkavēts darbu izpildes sākums sakarā ar ieilgušajām konkursa/līguma slēgšanas procedūrām (sanācijas darbu un sanācijas darbu uzraudzības līgumu procedūras),
· līguma izpildi var ietekmēt iespējamās izmaiņas normatīvajos aktos, kā arī sanācijas darbu pilotfāzes rezultāti liedz turpināt noslēgto līgumu par sanācijas darbu izpildi ar izvēlēto Sanācijas darbu izpildītāju; 
· pakalpojumu nodrošināšanas izmaksu pieaugums, ņemot vērā ilgo līguma izpildes periodu;
· sanācijas darbu izpildītājs nav savlaicīgi, rakstiskā veidā informējis Pakalpojuma izpildītāju un Pasūtītāju par darbu izpildes iekavēšanos, norādot konkrētos objektīvos iemeslus, kas kavē to izpildi.

